

Република Србија

ГРАД ВРАЊЕ

ГРАДСКА УПРАВА

Служба за пољопривреду,

шумарство, водопривреду,

рурални развој и заштиту животне средине

Број: 002115820 2025 08033 004 160 380 001

Дана 19. 05. 2025. годинe

В Р А Њ Е

**О Б А В Е Ш Т Е Њ Е**

Служба за пољопривреду, шумарство, водопривреду, рурални развој и заштиту животне средине града Врања, обавештава заинтересоване органе и организације и заинтересовану јавност да је поднет захтев за давање сагласности на Студију о процени утицаја на животну средину ПРОЈЕКТА:

1. Доградња и пренамена објекта 10 и 11 у производни објекат и доградња и пренамена објекта 12 у магацински простор, на КП бр. 2197 и 2200 КО Содерце, на територији града Врања. Носилац пројекта је Привредно друштво за производњу намештаја и промет робе на велико и мало Додић доо Стропско, с. Стропско бб, 17500 Врање.

Увид у податке, обавештења и документацију из захтева носиоца пројекта може се извршити у просторијама Службе за пољопривреду, шумарство, водопривреду, рурални развој и заштиту животне средине града Врања, у Врању, у Улици Краља Милана бр. 1, у канцеларији бр. 37, у периоду од 19. 05. 2025 – 09. 06. 2025. године, у времену од 10.00 – 13.00 часова.

Обавештавамо заинтересовану јавност да се у горе наведеном року, може извршити јавни увид и доставити мишљење у писаном облику о захтеву за давање сагласности на Студију о процени утицаја на животну средину, овом надлежном органу.

**ЈАВНА ПРЕЗЕНТАЦИЈА И ЈАВНА РАСПРАВА** о предметној студији о процени утицаја биће одржана у сали Скупштине града Врања, у улици Краља Милана бр. 1, у Врању, дана 13. 06. 2025. године, у 12.00 часова.

У јавној презентацији и јавној расправи о предметној Студији процене утицаја на животну средину учествоваће носилац пројекта и обрађивач студије сагласно члану 20. став 4. Закона о процени утицаја на животну средину („Службени гласник РС“ број 135/04 и 36/09).

Обавештење се објављује на основу члана 20. став 2. и члана 29. Закона о процени утицаја на животну средину („Службени гласник РС“, бр. 135/04 и бр. 36/09).